SET ปิดเช้าบวก 4 จุด แรงซื้อกลุ่ม “นิคมฯ-เปิดเมือง” หนุน
SET ปิดเช้าบวก 4 จุด ยังขานรับจีนเปิดประเทศเร็วกว่าคาด ปลดล็อคเม็ดเงินลงทุนหนุนแรงซื้อกลุ่มนิคมอุตสาหกรรม รวมถึงกลุ่มท่องเที่ยว ช่วงบ่ายให้แนวรับ 1,642 จุด และแนวต้าน 1,650 จุด
SET ปิดเช้าบวก 4 จุด ยังขานรับจีนเปิดประเทศเร็วกว่าคาด ปลดล็อคเม็ดเงินลงทุนหนุนแรงซื้อกลุ่มนิคมอุตสาหกรรม รวมถึงกลุ่มท่องเที่ยว ช่วงบ่ายให้แนวรับ 1,642 จุด และแนวต้าน 1,650 จุด
28 ธ.ค. 2565

โดยนักวิเคราะห์ กล่าวว่า ดัชนีตลาดหุ้นไทยในช่วงเช้ายังสามารถปรับตัวเพิ่มขึ้นได้ โดยยังคงได้รับปัจจัยหนุนหลักจากจีนจะยกเลิกมาตรการกักตัวผู้เดินทางจากต่างประเทศตั้งแต่วันที่ 8 ม.ค.66 เร็วกว่าคาด เป็นปัจจัยหนุนในกลุ่มนิคมอุตสาหกรรม เพราะจีนปลดล็อกการเดินทางจะทำให้เม็ดเงินลงทุนจากจีนไหลเข้ามาในไทย รวมถึงหุ้นในกลุ่มท่องเที่ยวที่วานนี้ยังปรับขึ้นไม่มากนัก นอกจากนี้เงินทุนต่างชาติไหลเข้ามาเก็งผลประกอบการปลายปีของกลุ่มแบงก์
สำหรับตลาดหุ้นไทยปรับตัวเพิ่มขึ้นสวนทางตลาดหุ้นอื่นในภูมิภาค หลังจากผลตอบแทนพันธบัตรสหรัฐ (Bond Yield) ปรับตัวเพิ่มสูงขึ้น และกลุ่มเทคโนโลยีของสหรัฐที่ปรับตัวลดลง นำโดยหุ้น TSLA แนวโน้มตลาดหุ้นช่วงบ่ายคาดว่าจะเคลื่อนไหวในกรอบแคบ พร้อมให้แนวรับที่ 1,642 จุด และ แนวต้าน 1,650 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 1,281.31 ล้านบาท ปิดที่ 706.00 บาท ลดลง 10.00 บาท
AOT มูลค่าการซื้อขาย 1,243.00 ล้านบาท ปิดที่ 75.50 บาท ไม่มีการเปลี่ยนแปลง
PTT มูลค่าการซื้อขาย 926.18 ล้านบาท ปิดที่ 32.75 บาท เพิ่มขึ้น 0.25 บาท
WHA มูลค่าการซื้อขาย 693.31 ล้านบาท ปิดที่ 4.08 บาท เพิ่มขึ้น 0.14 บาท
KBANK มูลค่าการซื้อขาย 636.58 ล้านบาท ปิดที่ 146.00 บาท เพิ่มขึ้น 0.50 บาท